钦定古今图书集成/明伦汇编/氏族典/第104卷 > 《廖用贤尚友录》 > 柴涓
## 钦定古今图书集成/明伦汇编/氏族典/第104卷 > 《廖用贤尚友录》 > 柴涓

按《尚友录》：“涓字浩然，以荫至通直郎，知鄂州崇阳县。
靖康元年，京城被围，羽檄召天下兵。鄂部县七，当发
二千九百人，皆未集。涓独以所募六百，锐然请行，出
家钱买牛酒激犒之。即日引而东北，过淮。蒲圻、嘉鱼
二县之兵始至，涓驰先犯锋镝，乘胜追北十馀里，大
与敌遇，飞矢猬集，二县兵亟舍去，涓创甚，犹血战，遂”
死焉。赠朝奉郎。